**CSEPPBEN A TENGER**

**modulvázlat**

|  |  |  |  |
| --- | --- | --- | --- |
| **Tevékenység, időbeosztás** | **A tevékenység célja, fejlesztendő készségek** | **Munkaformák, módszerek** | **Eszközök, mellékletek** |
| **I. Tanóra: vízlábnyom (45 perc)** | | | |
| *I.1. Vershallgatás -* 5 perc | | | |
| *Lehoczky János:* A vizek fohásza című verséből közösen meghallgatunk egy részletet. | figyelem | frontális | 1. számú melléklet: vers |
| *I.2. Csoportalakítás - 5 perc* | | | |
| Csoportokat alakítunk szókártyák segítségével.  Minden diák húz egy kártyát, amelyen egy folyóvíz nagyság szerinti elnevezése szerepel. A négy különböző nagyságú folyóvíz kártyáját húzó gyerekek alkotnak egy csoportot.  Majd a folyóvizeket nagyság szerint növekvő sorrendbe állítják. | csoportalakítás |  | 2. számú melléklet:  szókártyák a csoportalakításhoz |
| *I.3. A Föld vízkészlete - 3 perc* | | | |
| A Föld teljes vízkészletét 1 liter vízzel szemléltetjük. Majd további mérőhengerekbe öntve mutatjuk meg az arányokat. | új ismeret | frontális munka,  bemutatás/  modellezés,  magyarázat, | mérőhengerek  (1 l, 1 dl, 1 cl),  szemcseppentő  3. számú melléklet:  arányok, leírás |
| *I.4. Napi vízhasználat - 2 perc* | | | |
| Egy kék, lábnyom alakú papírlapra a csoportok felírják, hogy egy nap mihez használnak vizet. | ismeretek alkalmazása | csoportmunka | kék, lábnyom alakú papírlap csoportonként  4. számú melléklet:  lábnyom alaklemez |
| *I.5. Avízlábnyom csökkentése - 3 perc* | | | |
| A vízlábnyom fogalmának tisztázása után a csoportok összeírják, mit tehetnének a saját vízlábnyomuk csökkentéséért. | ismeretek alkalmazása,  kreativitás | csoportmunka,  megbeszélés | papír, ceruza |
| *I.6. Ne élj nagylábon! - 15 perc* | | | |
| A csoportok plakátot készítenek az édesvízkincs megvédésére a víztakarékosság jegyében.  Az elkészült munkáikat bemutatják.  Szempontok:   * Hogyan vigyázol az „egy csepp” vízre? * Mutasd be a pazarlást, szennyezést! * Tégy javaslatot a helyes vízfelhasználásra! | együttműködés,  kreativitás,  képi ábrázolás | csoportmunka | A/3-as, csepp alakú rajzlap,  színes ceruza vagy zsírkréta,  korong,  lábnyom |
| *I.7. Értékelés - 2 perc* | | | |
| Az elkészült plakátok bemutatása. | véleményalakítás | frontális munka,  bemutatás |  |
| *I.8. Mocsárjárás - 5 perc* | | | |
| 3 db A/4-es papírlap segítségével kell a csapatoknak megtenni a kitűzött távot úgy, hogy csak a papírlapokra lehet lépni. | ügyesség,  mozgáskoordináció | csoport munka,  váltóverseny | csapatonként 3 db A/4-es papírlap |
| *I.9. Értékelés - 5 perc* | | | |
| A pontok összeszámolása után kiderül, melyik csapat, hogy teljesített a vetélkedőben. | értékelés | frontális munka |  |
| **II. Tanóra: Víz-kvíz (45 perc)** | | | |
| *II.1. Esőerdő játék - 5 perc* | | | |
| A gyerekek különböző hangokkal és mozdulatokkal megidézzük egy vihar közeledtét, illetve elcsendesedését. | ritmusérzék | frontális munka,  cselekedtetés,  játék | 5. számú melléklet:  Esőerdő játék leírása |
| *II.2. „Vizes” mondókák - 5 perc* | | | |
| Közösen felelevenítünk ismert mondókákat, verseket.  (Pl. *Tó vize, tó vize, Csepp, csepp, csepereg, Csipp, csepp egy csepp…)* | ismeretek alkalmazása,  ritmusérzék, énekhang | frontális munka,  ritmizálás |  |
| *II.3. Csoportalakítás - 2 perc* | | | |
| Véletlenszerű csoportalakítás: minden diák húz egy kártyát, amelyen egy találós kérdés van. Majd ahhoz az asztalhoz ül le, amin a megfejtést látja.  Értékelés:  A gyorsaságért jár 1 pont | csoportalakítás |  | 6. számú melléklet:  találós kérdések, megfejtések |
| *II.4. Találd ki! - 3 perc* | | | |
| Egy „egérrágta” találós kérdést kell megfejteni, miután a hiányzó szavak a rímek segítségével a helyükre kerültek. Mi a kapcsolat a megfejtés és az asztalon látható csapatnév között?  (Mindegyiket víz alkotja)  Értékelés: minden helyes kiegészítés 2 pont + megfejtés 1 pont + összefüggés kitalálása 1 pont + 1 pont a gyorsaságért | figyelem fejlesztése | csoportmunka,  gondolkodtatás | 7. számú melléklet:  „egérrágta” találós kérdés, a hiányzó szavakkal, megfejtés |
| *II.5. Jeges szólások - 3 perc* | | | |
| A csoportok feladata, hogy pótolják a szólásokból hiányzó „jég” előtagú összetett szavakat.  Értékelés:  hibátlan megoldásért 2 pont, egy hibáért 1 pont jár. | ismeretek alkalmazása,  kreativitás,  emlékezet | csoportmunka | 8. számú melléklet:  hiányos szólások,  szókártyák, megoldás |
| *II.6. Lapozgató - 5 perc* | | | |
| A tanulók kikeresik a gyűjteményből a csoportalakító találós kérdés megfejtéséhez tartozó szólásokat, közmondásokat.  Értékelés:  1 pont jár a címszó megtalálásáért, illetve a gyorsaságért lehet plusz 1 pontot szerezni. | címszókeresés,  betűrend | csoportmunka | O. Nagy Gábor: *Magyar szólások és közmondások* című könyve  csoportonként 1 db |
| *II.7.Most mutasd meg! - 10 perc* | | | |
| A megtalált szólások, közmondások közül kiválasztanak a csapatok egyet, amelyet közösen bemutatnak a *Most mutasd meg!* játék szabályai szerint, szó szerinti értelemben.  Társaik a megfejtés után a jelentését értelmezik, írják le.  Értékelés:  2 pont jár a bemutatásért, 1 pont a kitalálásért, és minden helyes értelmezésért újabb 1 pont. | kreativitás,  ismeretek alkalmazása,  együttműködés | csoportmunka,  frontális munka,  érvelés,  megbeszélés |  |
| *II.8. Értékelés - 3 perc* | | | |
| A pontok összeszámolása után kiderül, melyik csapat, hogy teljesített a vetélkedőben. | értékelés | frontális munka |  |
| *II.9. Közös zenélés - 10 perc* | | | |
| Játék vízzel töltött poharakkal:  behangolás – mikor magasabb, mélyebb a pohár hangja – a víz függvényében (Dúr-hangsor).  Különböző dalok eljátszása. | megfigyelő-képesség,  kreativitás,  hallás fejlesztése | frontális munka,  közös zenélés | vízzel telt poharak,  kanalak |
| **III. Tanóra: vizes játékok a szabadban (45 perc)** | | | |
| *III.1. Víz-jég-gőz - 10 perc* | | | |
| Modellezzük a különböző halmazállapotokat. A játékvezető a víz-jég-gőz utasításokat adja felváltva, a gyerekek ennek megfelelően mozognak:  JÉG (szilárd halmazállapot): egyhelyben rezegnek.  VÍZ (folyékony halmazállapot): egymást érintve gördülnek, mozognak.  GŐZ (légnemű halmazállapot): egymástól távol nagy energiával mozognak.  Aki eltéveszti, kiesik a játékból. | emlékezet,  ismeretek felelevenítése,  mozgás,  figyelem,  együttműködés | frontális munka,  cselekedtetés |  |
| *III.2. Vigyázz, kész, párologj! - 5 perc* | | | |
| A játékvezető az udvar különböző részein elhelyezi a szókártyákat/képeket. Megnevezi az egyiket, a tanulók odaszaladnak. Aki először éri el, az mondhatja a következőt. Minden szókártya/kép felkeresésekor megbeszéljük, hogy a természetben közvetlenül eljuthat-e a víz az előző helyről, ha igen, hogyan.  A természetben hogyan mozog a víz? | ismeretek alkalmazása,  emlékezet,  gyorsaság fejlesztése | frontális | 9. számú melléklet: szókártyák vagy képek |
| *III.3.Jégfogó - 5 perc* | | | |
| A játékosok futkároznak. Akit fogó megérint, annak jégszoborrá kell változnia, de ha egy másik játékos hozzáér, felolvad, és újra futhat tovább. | helyzetfelismerés,  gyorsaság | frontális munka |  |
| *III.5. Globális felmelegedés - 10 perc* | | | |
| Jelre minden játékosnak/pingvinnek a jégtáblát jelképező csomagolópapírra kell szaladnia. A következő jelre el kell hagynia azt, majd a játékvezető fele akkorára hajtja a papírt.  Addig játsszuk, amíg valamennyien elférnek rajta. | kooperáció,  problémamegoldás,  kreativitás | frontális munka,  csapatépítés | csomagolópapír |
| *III.6. Performance - 10 perc* | | | |
| Az osztályok az udvaron egy-egy esőcseppet formáznak, majd az alsó tagozat összeáll egy óriási esőcseppé. | együttműködés | frontális | Az udvaron annyi esőcsepp krétával előrajzolva, ahány osztály részt vesz a programon. |
| **VII. Filmajánló** | | | |
| *Varázslatos iskolabusz* – *Vízország* (18. rész) | ismeretszerzés,  ismeretek felelevenítése | frontális | A film Youtube elérhetősége:  <https://www.youtube.com/watch?v=kASW6KpL1zI>  kivetítő/DVD lejátszó |
| Vad Magyarország | szemléletformálás | frontális | A film Youtube elérhetősége:  <https://www.youtube.com/watch?v=mHHjosWMCx4>  kivetítő/DVD lejátszó |